AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Lietuvos nacionalinis kultūros centras 2019 m. gruodžio 17 d. raštu Nr. R1-384 „Dėl valstybės turto perdavimo“ informavo, kad Lietuvos Respublikos kultūros ministerija rengia Lietuvos Respublikos Vyriausybės nutarimo „Dėl valstybės turto perdavimo“ projektą dėl trumpalaikio turto perdavimo savivaldybėms. Molėtų rajono savivaldybei bus perduotas Lietuvos nacionalinio kultūros centro patikėjimo teise valdomas valstybės trumpalaikis turtas – 2 smuikai, skirti savarankiškosios savivaldybės funkcijos - gyventojų bendrosios kultūros ugdymas ir etnokultūros puoselėjimas – įgyvendinimui.

Tam, kad būtų parengtas Lietuvos Respublikos Vyriausybės nutarimo projektas, reikalingas Molėtų rajono savivaldybės tarybos sutikimas priimti valstybės turtą Savivaldybės nuosavybėn. Kadangi nurodytas turtas buvo perduotas panaudai Molėtų kultūros centrui, perimtas turtas taip pat perduodamas Molėtų kultūros centrui savarankiškosios savivaldybės funkcijos įgyvendinimui.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškosios savivaldybės funkcijos įgyvendinimui ir perduoti jį Molėtų kultūros centrui valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus įgytas trumpalaikis turtas savivaldybės nuosavybėn.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.